Ουμβέρτος Χάουαρντ

Ο αξιότιμος Ουμβέρτος Ιωάννης Εδουάρδος Ντόμινικ Χάουαρντ, αγγλ.: hon. Hubert John Edward Dominic Howard (23 Δεκεμβρίου 1907 - 17 Φεβρουαρίου 1987) ήταν Άγγλος αξιωματικός των μυστικών υπηρεσιών από την Οικογένεια Χάουαρντ που ζούσε στην Ιταλία.

 Πρώιμη ζωή 
Ο Χάουαρντ γεννήθηκε στην Ουάσινγκτον, στις 23 Δεκεμβρίου 1907. Σπούδασε στη Σχολή Ντάουνσαϊντ στο Σόμερσετ και στο Κολέγιο Τρίνιτυ του Κέιμπριτζ.  Ήταν ο 3ος από τους πέντε γιους του διπλωμάτη σερ Εσμέ Γουλιέλμου Χάουαρντ 1ου βαρόνου Χάουαρντ του Πένριθ, και της συζύγου του, λαίδης Ισαβέλλα Τζιοβάννα Τερέζα Τζιοακίνα Τζουστινιάνι-Μπαντίνι.  Μεταξύ των αδελφών του ήταν ο Φραγκίσκος Χάουαρντ 2ος βαρόνος Χάουαρντ του Πένριθ και ο δημοσιογράφος Ερρίκος Χάουαρντ. Ο πατέρας του αργότερα υπηρέτησε ως Πρέσβης της Αυτού Μεγαλειότητας στις Ηνωμένες Πολιτείες Αμερικής από το 1924 έως το 1930.  

Ο πατέρας του ήταν ο 4ος γιος του βουλευτή Ερρίκου Χάουαρντ του Κάστρου Γκρέιστοουκ (ο μεγαλύτερος γιος του λόρδου Ερρίκου Χάουαρντ-Μολινέ-Χάουαρντ, νεότερου αδελφού του Βερνάρδου Χάουαρντ 12ου δούκα του Νόρφολκ) και της πρώην Σάρλοτ Καρολίνας Τζορτζιάνας Λονγκ (μεγαλύτερης κόρης του Ερρίκου Λόους Λονγκ της Στοάς Χάμπτον και της λαίδης Αικατερίνης Γουόλπολ, κόρης του Ροβέρτου Γουόλπολ 2ου κόμη του Όρφορντ).  Οι γονείς της μητέρας του ήταν ο Σιγισμόνδος Νικολό Βενάντσιο Γκαετάνο Φραντσίσκο Τζουστινιάνι-Μπαντίνι 1ος πρίγκιπας Μπαντίνι-Τζουστινιάνι &amp; 8ος κόμης του Νιούμπεργκ και η Μαρία Σοφία Αντζέλικα Μασάνι (κόρη και συνκληρονόμος του Καβαλιέρε Τζουζέπε Μαρία Μασάνι της Ρώμης). 

 Σταδιοδρομία 
Στις αρχές του 1940 ο Χάουαρντ κατατάχθηκε εθελοντικά στο βρετανικό εκστρατευτικό σώμα στη Φινλανδία. Το 1941 τοποθετήθηκε στον Κλάδο Ψυχολογικού Πολέμου (PWB) των Συμμάχων στην Ιταλία, στον οποίο υπηρέτησε ως αξιωματικός πληροφοριών καθ' όλη τη διάρκεια της ιταλικής εκστρατείας. 

 Προσωπική ζωή 
Στις 17 Σεπτεμβρίου 1951 ο Χάουαρντ νυμφεύτηκε τη Λέλια Καλίστα Άντα Καετάνι (1913–1977),  ζωγράφο και φυτοκόμο, μοναχοκόρη της Μαργαρίτας Σαπέν και του φημισμένου συνθέτη Ροφρέντο Καετάνι 17ου δούκα της Σερμονέτα & 8ου πρίγκιπα του Τεάνο, ο οποίος ήταν ο τελευταίος της 1.000 ετών οικογενειακής της γραμμής.  Δεν υπήρχαν παιδιά από τον γάμο. Η σύζυγός του απεβίωσε στις 11 Ιανουαρίου 1977. Ο Χάουαρντ απεβίωσε δέκα χρόνια αργότερα, στις 17 Φεβρουαρίου 1987, σε ηλικία 79 ετών.

Το ζεύγος συνέχισε την αποκατάσταση του κήπου της οικογένειας Καετάνι στο κτήμα τους, Nίνφα, στο Λάτσιο, τον οποίο η Λέλια είχε κληρονομήσει μετά το τέλο του αδελφού της,  ο οποίος απεβίωσε στο αλβανικό μέτωπο το 1940.  Το ζεύγος τον μετέτρεψε σε έναν από τους πιο θαυμαστούς κήπους στην Ιταλία. Ο κήπος βρίσκεται ανάμεσα στα ρομαντικά ερείπια ενός μικρού κάστρου και χωριού που είχε εγκαταλειφθεί το 1381, στην άκρη των βάλτων Ποντίνε, νότια της Ρώμης. Σήμερα περισσότεροι από 10.000 θάμνοι, φυτά και ανθοφόρα δέντρα φυτρώνουν ανάμεσα στα μεσαιωνικά ερείπια, και σε μία λίμνη που σχηματίστηκε από το φράγμα του ποταμού Nίνφα. Ο κήπος οφείλει ελάχιστα στο επίσημο ιταλικό στυλ, αλλά έχει αναπτυχθεί σε μία αγγλική παράδοση φυτογνωσίας και ζωγραφικής ευαισθησίας. Ο Νίνφα έχει περιγραφεί ως «ο πιο ρομαντικός κήπος στον κόσμο». Η ιδιοκτησία του κήπου μεταφέρθηκε στο Ίδρυμα Ροφρέντο Καετάνι, το οποίο πήρε το όνομά του από τον πατέρα της Λέλια Χάουαρντ, το οποίο συνεχίζει να διαχειρίζεται τον κήπο μέχρι σήμερα. Είναι ανοιχτός για το κοινό σε καθορισμένες ώρες, από τον Απρίλιο έως τον Νοέμβριο. 

 Αναφορές 

Κατηγορία:Βρετανοί απόδημοι στις Ηνωμένες Πολιτείες
Κατηγορία:Οικογένεια Χάουαρντ (αγγλική αριστοκρατία)